Trevor Pinnock

Trevor David Pinnock (født 16. desember 1946) er en britisk dirigent og cembalist. Han er særlig kjent for sin oppføring av barokkmusikk.

Pinnock ble født i Canterbury hvor han gikk på Cathedral Choir School og studerte orgel og cembalo ved Royal College of Music. Han fikk sin debut i London ved Royal Festival Hall med Galliard Enemble i 1966. I 1973 grunnla han English Concert, et ensemble som spesialiserte seg på framføringer av barokkmusikk med historiske instrumenter. Han dirigerte selv ensemblet fram til 2003 hvor lederskapet gikk videre til fiolinist Andrew Manze.

Med English Concert spilte han inn alle harpsikord-konsertene til Johann Sebastian Bach, hvor han selv var solist, og de fleste av de mest betydningsfulle barokk-repertoarene for orkester, foruten alle symfoniene til Mozart og noen av de større korarbeidene med Choir of the English Concert. Som solist har han gjort en del innspillinger av Bachs seks partitas som er høyt ansett, Goldbergs Varisasjoner, Italian Concerto og French Overture, og noen av Scarlattis sonater, og annet arbeid. Han har også innspilt Bachs sonatas for fiolin og harpsikord, og fiolin og continuo med Rachel Podger.

Pinnock gjorde sin New York-debut i 1988 hvor han dirigerte Händels opera Giulio Cesare. Fra 1991 til 1996 var han kunstnerisk leder for National Arts Centre Orchestra i Ottawa i Canada, ble kunstnerisk rådgiver deretter. Han ble hedret med kommandørgraden av Order of the British Empire i 1992.

Referanser

Eksterne lenker 
 
 
 
 

Britiske cembalister
Britiske dirigenter
Order of the British Empire (CBE)
Personer fra Canterbury